**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ.ΠΡΩΤ:5027**

**Λιβαδειά 9/3/2020**

**ΑΠΟΣΠΑΣΜΑ**

Από το πρακτικό της αριθμ.2020-4ης Τακτικής Συνεδρίασης

του Δημοτικού Συμβουλίου Λεβαδέων

Αριθμός απόφασης  **39**

**ΘΕΜΑ:** **Έγκριση παραχώρησης χρήσης αρδευτικών γεωτρήσεων που βρίσκονται εντός των διοικητικών ορίων Δήμου Λεβαδέων προς κοινή χρήση με την Περιφέρεια Στερεάς Ελλάδας για την αρδευτική περίοδο 2020.**

Στη Λιβαδειά σήμερα την 4η Μαρτίου 2020, ημέρα Τετάρτη και ώρα 18:00 π.μ στην αίθουσα  συνεδριάσεων του Δημοτικού Συμβουλίου Λεβαδέων – «Παλαιό Δημαρχείο» -Πλ. Εθνικής Αντιστάσεως 1 – συνεδρίασε σε δημόσια συνεδρίαση  το Δημοτικό Συμβούλιο Λεβαδέων μετά την από την υπ΄αριθμ. **4423/28-2-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία δόθηκε σε κάθε Σύμβουλο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 30 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Πούλου Γιώτα |
|  | Μητάς Αλέξανδρος | 2 | Γερονικολού Λαμπρινή |
|  | Τσεσμετζής Εμμανουήλ | 3 | Σπυρόπουλος Δημοσθένης |
|  | Δήμου Ιωάννης |  |  |
|  | Αποστόλου Ιωάννης |  | Αν και κλήθηκαν νόμιμα |
|  | Σάκκος Μάριος |  |  |
|  | Νταντούμη Ιωάννα |  |  |
|  | Καράβα Χρυσοβαλάντου Βασιλική (Βάλια) |  |  |
|  | Μερτζάνης Κων/νος |  |  |
|  | Γιαννακόπουλος Βρασίδας |  |  |
|  | Σαγιάννης Μιχαήλ |  |  |
|  | Κυπραίος Χρήστος (Απών από 1ο -9ο ΘΗΔ) |  |  |
|  | Γαλανός Κων/νος |  |  |
|  | Καπλάνης Κων/νος |  |  |
|  | Τόλιας Δημήτριος |  |  |
|  | Τζουβάρας Νικόλαος (Απών από 2ο -9ο ΘΗΔ) |  |  |
|  | Φορτώσης  Αθανάσιος (Απών από 4ο -9ο ΘΗΔ) |  |  |
|  | Καράλης Χρήστος |  |  |
|  | Παπαϊωάννου Λουκάς (Απών από 7ο -9ο ΘΗΔ) |  |  |
|  | Κοτσικώνας Επαμεινώνδας (Απών από 6ο -9ο ΘΗΔ) |  |  |
|  | Αρκουμάνης Πέτρος |  |  |
|  | Μπράλιος Νικόλαος (Απών από 4ο -9ο ΘΗΔ) |  |  |
|  | Αλεξίου Λουκάς (Απών από 1ο -9ο ΘΗΔ) |  |  |
|  | Τσιφής Δημήτριος |  |  |
|  | Μπαρμπέρης Νικόλαος (Απών στο 1ο & 7-9ο ΘΗΔ) |  |  |
|  | Καραμάνης Δημήτριος |  |  |
|  | Πλιακοστάμος Κων/νος (Απών από 2ο -9ο ΘΗΔ) |  |  |
|  | Χέβα Αθανασία(Νάνσυ) |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Παρόντες στη συνεδρίαση ήταν από τους προσκληθέντες Πρόεδρους των Κοινοτήτων οι κ.κ Μωραϊτης Λουκάς Πρόεδρος Κοινότητας Ανθοχωρίου, Λαζάρου Ιωάννης Πρόεδρος Κοινότητας Κυριακίου και Κουρεντής Αθανάσιος Πρόεδρος Κοινότητας Μαρονερίου.

Εισηγούμενος το 7Ο θέμα της ημερήσιας διάταξης, ο Πρόεδρος *έ*θεσε υπόψη του Δημοτικού Συμβουλίου*,*  το υπ αριθμ. 4102/25-2-*2020* έγγραφο του Αυτοτελούς Τμήματος Τοπικής Οικονομικής Ανάπτυξης του Δήμου στο οποίο αναφέρονται :

*Η Περιφέρεια Στ.Ελλάδας (Δ/νση Αγροτικής Οικονομίας & Κτηνιατρικής της Περιφερειακής Ενότητας Βοιωτίας) με το με αρ. πρωτ. 951/30.1.2020 έγγραφό της ζητά από το Δήμο Λεβαδέων, λαμβάνοντας υπ’όψιν ότι δεν έχει ολοκληρωθεί η διαδικασία παραχώρησης των εγγειοβελτιωτικών έργων που έχουν κατασκευαστεί από το ΥΠ.Α.Α.Τ., να προβεί στις απαιτούμενες ενέργειες με βάση τις διατάξεις του Ν. 3463/2006 άρθρο 185 παρ.1 για την παραχώρηση χρήσης των αρδευτικών γεωτρήσεων, ΧΡ2 (με συντεταγμένες 396910 - 4265422), ΧΡ3 (με συντεταγμένες 398954 – 4264553) , ΧΡ4 (με συντεταγμένες 398086 - 4264768) και ΜΡ1, που βρίσκονται στα διοικητικά όρια του Δήμου Λεβαδέων και διαχειρίζεται σήμερα ο Δήμος, στην Περιφέρεια Στερεάς Ελλάδας - Περιφερειακή Ενότητα Βοιωτίας, έως τις 15 Σεπτεμβρίου 2020, κατόπιν σύναψης σχετικής προγραμματικής σύμβασης μεταξύ των συμβαλλομένων, προκειμένου να διασφαλιστεί με τον καλύτερο δυνατό τρόπο η ισορροπία του οικοσυστήματος του Κωπαϊδικού Πεδίου και του Βοιωτικού Κηφισού, καθώς και η ομαλή άρδευση της περιοχής, σε περίπτωση μη επάρκειας νερού κατά την αρδευτική περίοδο έτους 2020.*

*Οι γεωτρήσεις αυτές θα είναι σε κοινή χρήση και λειτουργία , του Δήμου Λεβαδέων και της Περιφέρειας Στερεάς Ελλάδας, για την κάλυψη αρδευτικών αναγκών των Κωπαιδικών και εξωκωπαϊδικών εκτάσεων, με αποκλειστική προτεραιότητα την μη διατάραξη της άρδευσης των περιοχών που ήδη αυτές εξυπηρετούν δηλ. του Δήμου Λεβαδέων, του ΤΟΕΒ Χαιρώνειας και του αρδευτικού έργου της Τ.Κ. Αγίου Βλασίου.*

***Στα πλαίσια αυτής της παραχώρησης ο Δήμος Λεβαδέων μεριμνά:***

* *Για την μεταφορά επιπλέον αρδευτικού νερού στον αγωγό του Μόρνου, για την κάλυψη αρδευτικών αναγκών των καλλιεργητών της Κωπαΐδας και στον Κηφισό ποταμό για την διατήρηση της ισορροπίας του οικοσυστήματός του από τις παραπάνω γεωτρήσεις που ανήκουν στη διαχείρισή του.*
* *Για την συνδρομή με στελεχικό δυναμικό για την ομαλή και απρόσκοπτη λειτουργία των γεωτρήσεων*
* *Για την κάλυψη των αρδευτικών αναγκών της περιοχής του ΤΟΕΒ Χαιρώνειας με την χρήση των παραπάνω γεωτρήσεων.*

***Στα πλαίσια αυτής της παραχώρησης η Π.Ε Βοιωτίας-Περιφέρεια Στερεάς Ελλάδας, μεριμνά:***

* *Για την συντήρηση και την επισκευή του αναγκαίου μηχανολογικού εξοπλισμού για την λειτουργία των παραπάνω γεωτρήσεων****.*** 
  + - * ***Εκτιμώμενη δαπάνη 20.000,00 € χωρίς Φ.Π.Α.***
* *Για την πληρωμή της δαπάνης της ηλεκτρικής ενέργειας λειτουργίας των αρδευτικών γεωτρήσεων ΧΡ2, ΧΡ3, ΧΡ4 και ΜΡ1 για την κάλυψη των αρδευτικών αναγκών της Κωπαΐδας από την έναρξη της αρδευτικής περιόδου και μέχρι 15-9-2020 .*

***Εκτιμώμενη δαπάνη 35.000,00€***

*Κατόπιν των ανωτέρω και σύμφωνα με τις διατάξεις του Ν. 3463/2006 (ΔΚΚ) άρθρο 185 παρ.1 καλείστε να αποφασίσετε για την έγκριση παραχώρησης χρήσης των αρδευτικών γεωτρήσεων, ΧΡ2 (με συντεταγμένες 396910 - 4265422), ΧΡ3 (με συντεταγμένες 398954 – 4264553) , ΧΡ4 (με συντεταγμένες 398086 - 4264768) και ΜΡ1, που βρίσκονται στα διοικητικά όρια του Δήμου Λεβαδέων, προς κοινή χρήση με την Περιφέρεια Στερεάς Ελλάδας - Περιφερειακή Ενότητα Βοιωτίας, από την έναρξη της αρδευτικής περιόδου και μέχρι 15-9-2020, κατόπιν σύναψης σχετικής προγραμματικής σύμβασης μεταξύ των συμβαλλομένων κατ’ εφαρμογή των κείμενων διατάξεων, προκειμένου να διασφαλιστεί με τον καλύτερο δυνατό τρόπο η ισορροπία του οικοσυστήματος του Κωπαϊδικού Πεδίου και του Βοιωτικού Κηφισού, καθώς και η ομαλή άρδευση της περιοχής, σε περίπτωση μη επάρκειας νερού.*

-Λαμβάνοντας το λόγο ο κ. Δήμαρχος είπε ότι δεν έχει διευκρινιστεί το ιδιοκτησιακό καθεστώς των αρδευτικών γεωτρήσεων, αν δηλαδή η χρήση τους ανήκει στην Περιφέρεια ή το Δήμο . Ακόμη δεν έχει διευκρινιστεί τι πληρώνει ο Δήμος για αυτές όσον αφορά τη συντήρησή τους ή το αντίτιμο ηλεκτρικού ρεύματος . Για να δουλέψει και φέτος και προκειμένου να μην υπάρξουν προβλήματα εξαιτίας της διαφαινόμενης λειψυδρίας, μιας και το εξωκωπαϊδικό τοπίο μπορεί να στερέψει αν δεν εμπλουτιστεί από τις γεωτρήσεις, που θα έχει ως αποτέλεσμα την καταστροφή των καλλιεργειών και οδυνηρές συνέπειες για τους αγρότες της περιοχής πρότεινε την παραχώρηση των αιτούμενων αρδευτικών γεωτρήσεων. Τέλος δεσμεύθηκε ότι θα επανέλθει σε συνεργασία με την Περιφέρεια όταν ξεκαθαρίσει το ιδιοκτησιακό καθεστώς, γιατί είναι ασυναφές ποιος έχει τη χρήση των γεωτρήσεων, μιας και όπως προκύπτει από επίσημα έγγραφα αυτές ανήκουν στο ΤΟΕΒ Χαιρώνειας ή αν δεν υπάρχει ΤΟΕΒ στην Περιφέρεια και τρίτος στη σειρά έρχεται ο Δήμος . Κατά συνέπεια αφού ξεκαθαρίσει αυτό πιθανόν του χρόνου να δοθούν στο τμήμα Αγροτικής Οικονομίας της Περιφέρειας και να χρειασθεί εμείς να υπογράψουμε προγραμματική σύμβαση με την Περιφέρεια, για να μπορούμε να κάνουμε χρήση αυτών.

- Ακολούθως ο δημοτικός σύμβουλος κ. Καπλάνης δήλωσε ότι είναι υπέρ της παραχώρησης των γεωτρήσεων γιατί είναι ορατός ο κίνδυνος λειψυδρίας . Υπάρχει αλληλογραφία με το Υπουργείο Αγροτικής Ανάπτυξης από την προηγούμενη Δημοτική Αρχή σχετικά με τη χρήση των αρδευτικών γεωτρήσεων . Ζήτησε να απαιτηθεί οι γεωτρήσεις να έρθουν για χρήση από το Δήμο.

**Το Δημοτικό Συμβούλιο μετά διαλογική συζήτηση αφού έλαβε υπόψη του:**

* Το υπ΄αριθμ. 4102/25-2-2020 έγγραφο του Αυτοτελούς Τμήματος Τοπικής Οικονομικής Ανάπτυξης του Δήμου, που είχε διανεμηθεί
* - τις διατάξεις του άρθρου 185 παρ.1 του Ν.3463/2006
* - τις διατάξεις του άρθρου 73 του Ν.4483/2017 (ΦΕΚ 107/Τ.Α)
* -το υπ αριθμ 951/30-1-2020 έγγραφο της Δ/νσης Αγροτικής Οικονομίας & Κτηνιατρικής της Περιφερειακής Ενότητας Βοιωτίας της Περιφέρειας Στερεάς Ελλάδος , το οποίο είχε διανεμηθεί
* Την ανάγκη κάλυψης αρδευτικών αναγκών των Κωπαϊδικών και εξωκωπαϊδικών εκτάσεων και την μη διατάραξη της άρδευσης των εκτάσεων του Δήμου Λεβαδέων που εξυπηρετούνται από το ΤΟΕΒ Χαιρώνειας και το αρδευτικό έργο της Τ.Κ Αγίου Βλασίου
* - τις διατάξεις των άρθρων 65,67,238 του Ν.3852/10 , όπως τροποποιήθηκαν με το άρθρο 72 και 74 του Ν. 4555/2018.
* Το γεγονός διασφάλισης της ισορροπίας του οικοσυστήματος του Κωπαϊδικού πεδίου και του Βοιωτικού Κηφισσού , καθώς και της ομαλής άρδευσης της περιοχής σε περίπτωση μη επάρκειας νερού
* Τη μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Εγκρίνει** την παραχώρηση χρήσης των αρδευτικών γεωτρήσεων, ΧΡ2 (με συντεταγμένες 396910 - 4265422), ΧΡ3 (με συντεταγμένες 398954 – 4264553) , ΧΡ4 (με συντεταγμένες 398086 - 4264768) και ΜΡ1, που βρίσκονται στα διοικητικά όρια του Δήμου Λεβαδέων προς κοινή χρήση με την Περιφέρεια Στερεάς Ελλάδας - Περιφερειακή Ενότητα Βοιωτίας,από την έναρξη της αρδευτικής περιόδου έως και τις 15 Σεπτεμβρίου 2020, κατόπιν σύναψης σχετικής προγραμματικής σύμβασης.

**Η απόφαση πήρε τον αριθμό 39**

**Ο Πρόεδρος του Δ.Σ.**

**Μητάς Αλέξανδρος**

**ΤΑ ΜΕΛΗ**

|  |  |
| --- | --- |
| Καλογρηάς Αθανάσιος | ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ | Λιβαδειά αυθημερόν |
| Δήμου Ιωάννης | Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
| Νταντούμη Ιωάννα |  |
| Καράβα Χρυσοβαλάντου Βασιλική (Βάλια) |  |
| Μερτζάνης Κων/νος |  |
| Γιαννακόπουλος Βρασίδας |  |
| Σαγιάννης Μιχαήλ |  |
| Γαλανός Κων/νος |  |
| Καπλάνης Κων/νος |  |
| Τόλιας Δημήτριος |  |
| Καράλης Χρήστος |  |
| Αρκουμάνης Πέτρος |  |
| Τσιφής Δημήτριος |  |
| Καραμάνης Δημήτριος |  |
| Χέβα Νάνσυ |  |
| Τουμαράς Βασίλειος |  |
| Κατής Χαράλαμπος |  |